Proiect

Lege

privind importul unui autovehicul pentru utilizare specială 

(car mobil cu echipament tehnic audio) destinat Instituţiei Publice   

Naţionale a Audiovizualului Compania „Teleradio-Moldova”

Parlamentul adoptă prezenta lege organică.

Articol unic. – Prin derogare de la prevederile Codului Vamal al Republicii Moldova nr. 1149-XIV din 20 iulie 2000, Legii nr. 1380 –XIII din 20 noiembrie 1997 cu privire la tariful vamal, se permite, cu titlu de excepţie, Instituţiei Publice Naţionale a Audiovizualului Compania „Teleradio-Moldova”,  introducerea pe teritoriul vamal al Republicii Moldova  a unui autovehicul pentru utilizare specială (car mobil cu echipament tehnic audio), clasificat la poziţia tarifară 8705, de marca M.A.N. DH 16930, numărul caroseriei WVML 045673G079608, anul fabricării 1993, acordat în calitate de ajutor cu titlu gratuit (donaţie), de către Compania de stat a audiovizualului din Norvegia „Norwish Broadcasting Corporation”, fără drept de înstrăinare.        

Preşedintele Parlamentului

Notă informativă

În luna mai 2006 Radioteleviziunea norvegiană („Norwish Broadcasting Corporation”) a transmis Instituţiei Publice Naţionale a Audiovizualului Compania „Teleradio-Moldova” un car mopbil cu echipament tehnic de televiziune cu titlul gratuit (donaţie). În set cu acest car mai intră şi un Tonwagen, un car Audio, care conform scrisorii din 30.06.2006 semnată de Pal Bryinhildsen, Departamentul management NRK (Norvegia), este de asemenea o donaţie, ajutor umanitar Companiei „Teleradio-Moldova”.

Întrucît însă anul fabricării acestui car este 1993, pentru introducerea lui pe teritoriul Republicii Moldova este nevoie de autorizaţie care poate fi obţinută doar printr-o lege de derogare de la prevederile Codului Vamal al Republicii Moldova nr. 1149-XIV din 20 iulie 2000, Legii nr. 1380 –XIII din 20 noiembrie 1997 cu privire la tariful vamal.

